**Specifikacija predmeta nabave**

Usluga organizacije događanja za projektne dionike podrazumijeva najam prostornih i tehničkih preduvjeta za održavanje događanja, najam smještajnih kapaciteta, uslugu organizacije prijevoza, pružanje logističke podrške tijekom pripreme i provedbe događanja i organizaciju odgovarajućih ugostiteljskih usluga. Sve su količine u ovoj nabavi okvirne.

Odabrani ponuditelj se u okviru ovog ugovora obvezuje:

* ishoditi najpovoljnije cijene, organizirati i koordinirati izvedbu ugostiteljskih usluga tijekom trajanja događanja prema zahtjevu Naručitelja
* ishoditi najpovoljnije cijene, organizirati najam dvorana i potrebne tehničke opreme te podrške definirane u zahtjevu Naručitelja
* organizirati prijevoz i smještaj sudionika događanja prema zahtjevu Naručitelja
* pružiti savjetodavne usluge u području organizacije događanja prema zahtjevu Naručitelja
* organizirati i izvršiti sve usluge tijekom trajanja događanja prema zahtjevu Naručitelja
* organizirati i koordinirati registracijski i informacijski stol tijekom trajanja događanja što podrazumijeva pripremanje prostora i svih materijala, evidenciju sudionika, izdavanje promotivnih materijala, odgovaranje na upite sudionika i ostale poslove prema nalogu Naručitelja
* koordinirati sve usluge tijekom trajanja događanja
* pružati pravovremenu i stručnu informaciju
* odrediti kontakt osobu ponuditelja koja s Naručiteljem vodi, nadgleda i koordinira rad službi koje pružaju usluge prema ugovoru.

Predstavnik ponuditelja odgovoran je za komunikaciju i koordinaciju s predstavnicima hotela ili vlasnika dvorane prema potrebi i nalogu Naručitelja, komunikaciju i koordinaciju s ugostiteljima prema potrebi i nalogu Naručitelja, registraciju sudionika i pomoć na registracijskom stolu, koordinaciju aktivnosti prema zahtjevu Naručitelja.

Predmet ovog postupka nabave obuhvaća sljedeće usluge:

1. organizacija inicijalne radionice (1)
2. ugostiteljske usluge na radionicama (76)
3. organizacija završnog događanja (1)
4. organizacija interne radionice (1).

U nastavku su detaljnije opisane grupe usluga kao i predviđene aktivnosti za pojedinu uslugu.

1. **Usluga organizacije inicijalne radionice**

Prvi susret predstavnika centara za odgoj i obrazovanje i dionika projekta organizirat će se na inicijalnoj radionici planiranoj u zadnjem kvartalu 2021. godine u Opatiji. Predviđeno je trajanje radionice, namijenjene za 130 sudionika, dva dana, a organizacija zahtjeva sljedeće aktivnosti:

* najam dvorana na lokaciji održavanja radionice uključuje:
	+ dvoranu za 130 sudionika sa stolicama u kino postavu, s govornicom, predavačkim stolom i dvije stolice (uz uslugu mijenjanja postava dvorane), s audio-vizualnom opremom (predavačko računalo, minimalno jedno platno i projektor, četiri mikrofona - govornica, predavački stol, publika i bubica, ozvučenje) s whiteboardom i flomasterima, tehničkom opremom za simultano prevođenje, dva stola i četiri stolice kod ulaza u dvoranu za potrebe registracije sudionika, dva stola i četiri stolice u dvorani u blizini predavača za potrebe tehničke podrške (zvuk, snimanje događanja i sl.)
	+ dvije manje dvorane za potrebe održavanja prezentacija, grupnog rada i/ili sastanaka, s postavom stolova i stolica za rad u grupama do 50 sudionika (uz uslugu mijenjanja postava dvorane)
	+ dvije sobe za potrebe organizacije i predavača s kružnim ili polukružnim postavom stolova i stolaca (svaka za 20 ljudi)
	+ izložbeni prostor - otvoreni prostor (npr. aula hotela) u blizini glavne dvorane događanja, s 10 stolova, 20 stolaca i strujnim priključcima
	+ garderobu za sudionike (prostor i osoba zadužena za prihvat, čuvanje i povrat garderobe)
	+ wifi za sudionike u svim dvoranama
	+ tehničku podršku u pripremi i provedbi događanja (minimalno jedan tehničar)
	+ mogućnost besplatnog parkiranja za sudionike.
* organizacija usluge simultanog prevođenja u ukupnom trajanju od 16 sati tijekom dva dana (engleski - hrvatski, hrvatski - engleski)
* organizacija ugostiteljskih usluga za sudionike događanja
* organizacija pansionskog smještaja sudionika radionice - dva puna pansiona za 90 ljudi u jednokrevetnoj sobi, tri puna pansiona za pet osoba u jednokrevetnoj sobi, pet punih pansiona za 15 ljudi u jednokrevetnoj sobi
* organizacija prijevoza sudionika radionice - 70 povratnih autobusnih karata[[1]](#footnote-0), dva minibusa s 20 mjesta[[2]](#footnote-1), povratni transfer sa zagrebačkog aerodroma za dvoje
* dizajn prema zahtjevima Naručitelja i tisak akreditacija na tvrđem papiru - 350 g (na dio akreditacija potrebno je otisnuti podatke a ostatak je potrebno izraditi samo s osnovnim dizajnom bez podataka), nabava plastičnih etuija za akreditacije
* predstavnik ponuditelja na lokaciji - komunikacija s Naručiteljem i ostalima uključenima u organizaciju radionice te koordinacija svih aktivnosti prema zahtjevu Naručitelja, organizacija brandiranja prostora (postavljanje roll-up bannera i plakata, print i postavljanje rasporeda i putokaza) u dogovoru s Naručiteljem
* organizacija online i on-site registracije (izrada online obrasca za registraciju, zaprimanje prijava sudionika, izrada popisa prijavljenih sudionika i onih koji su došli na događanje, izrada i podjela akreditacija, pružanje informacija o događanju, programu i prostoru u kojem se odvija događanje, podjela tiskanih i promotivnih materijala)

Usluga organizacije inicijalne radionice, uz ostale aktivnosti, podrazumijeva najam dvorana i organizaciju smještaja u istom hotelu, kategorije četiri ili četiri plus zvjezdice.

Ovisno o zahtjevu Naručitelja, za sudionike inicijalne radionice potrebno je osigurati tri pauze za kavu. Jedna pauza za kavu po osobi uključuje sljedeće:

* + topli napitak (kava i čaj)
	+ bezalkoholni napitak (prirodni, gazirani i negazirani sok - minimalno 0,5 litre)
	+ prirodna izvorska mineralna gazirana i negazirana voda - minimalno 0,5 litre
	+ slana i slatka peciva (minimalno četiri).
1. **Ugostiteljske usluge na radionicama**

Edukacije su namijenjene zaposlenicima Centara za odgoj i obrazovanje u svrhu jačanja kompetencija. Planirano je održati:

* 70 radionica u 35 centara (u svakom centru po dvije radionice). Okviran broj sudionika po radionici je 30.
* šest radionica u pet regionalnih centara. Okviran broj sudionika po radionici je 35.

Ovisno o zahtjevu Naručitelja, za sudionike radionica potrebno je osigurati jednu pauzu za kavu po osobi uključujući sljedeće:

* pauza za kavu:
	+ topli napitak (kava i čaj)
	+ bezalkoholni napitak (prirodni, gazirani i negazirani sok - minimalno 0,5 litre)
	+ prirodna izvorska mineralna gazirana i negazirana voda - minimalno 0,5 litre
	+ sendvič (ponuda mora uključivati mesni i vegetarijanski)
	+ slana i slatka peciva (minimalno dva)
	+ voće (ponuda mora sadržavati različite vrste).

|  |
| --- |
| **Radionice u Centrima za odgoj i obrazovanje** |
| **Grad** | **Br. radionica** | **Br. sudionika po radionici** | **Ukupan br. sudionika** | **Planirani termin održavanja**  |
| Bjelovar | 2 | 30 | 60 | 13. - 30. mjesec projekta |
| Bregana  | 2 | 30 | 60 | 13. - 30. mjesec projekta |
| Budinščina | 2 | 30 | 60 | 13. - 30. mjesec projekta |
| Čakovec | 2 | 30 | 60 | 13. - 30. mjesec projekta |
| Daruvar | 2 | 30 | 60 | 13. - 30. mjesec projekta |
| Karlovac | 2 | 30 | 60 | 13. - 30. mjesec projekta |
| Koprivnica | 2 | 30 | 60 | 13. - 30. mjesec projekta |
| Krapinske Toplice | 2 | 30 | 60 | 13. - 30. mjesec projekta |
| Križevci | 2 | 30 | 60 | 13. - 30. mjesec projekta |
| Labin | 2 | 30 | 60 | 13. - 30. mjesec projekta |
| Osijek | 4 | 30 | 120 | 13. - 30. mjesec projekta |
| Pula | 2 | 30 | 60 | 13. - 30. mjesec projekta |
| Rijeka | 4 | 30 | 120 | 13. - 30. mjesec projekta |
| Slavonski Brod | 2 | 30 | 60 | 13. - 30. mjesec projekta |
| Split | 6 | 30 | 180 | 13. - 30. mjesec projekta |
| Šibenik | 2 | 30 | 60 | 13. - 30. mjesec projekta |
| Varaždin | 2 | 30 | 60 | 13. - 30. mjesec projekta |
| Velika Gorica | 2 | 30 | 60 | 13. - 30. mjesec projekta |
| Virovitica | 2 | 30 | 60 | 13. - 30. mjesec projekta |
| Vukovar | 2 | 30 | 60 | 13. - 30. mjesec projekta |
| Zadar | 2 | 30 | 60 | 13. - 30. mjesec projekta |
| Zagreb | 20 | 30 | 600 | 13. - 30. mjesec projekta |

Mjesta, broj i termin događanja su indikativni te se u skladu s potrebama Naručitelja i tijekom provedbe projekta mogu izmijeniti.

|  |
| --- |
| **Radionice u regionalnim centrima** |
| **Grad** | **Br. radionica** | **Br. sudionika po radionici** | **Ukupan br. sudionika** | **Planirani termin održavanja** |
| Zagreb | 2 | 35 | 70 | Radionice se održavaju u 31. i 32. mjesecu projekta. |
| Split | 1 | 35 | 35 |
| Osijek | 1 | 35 | 35 |
| Rijeka | 1 | 35 | 35 |
| Varaždin | 1 | 35 | 35 |

Mjesta, broj i termin događanja su indikativni te se u skladu s potrebama Naručitelja i tijekom provedbe projekta mogu izmijeniti.

1. **Usluga organizacije završnoga događanja**

Završno događanje okupit će dionike projekta i potaknuti ih na razmjenu iskustva stečenog tijekom projekta. Jednodnevno događanje koje će okupiti 150 sudionika, planirano za kraj projekta, odnosno zadnji kvartal od potpisa ovog ugovora, održat će se u Zagrebu, a zahtjeva sljedeće:

* najam dvorane u mjestu održavanja događanja – uključuje dvoranu za 150 sudionika sa stolicama u kino postavu, predavački stol i dvije stolice, dva stola i četiri stolice kod ulaza u dvoranu za potrebe registracije sudionika, garderobu, audio-vizualnu opremu (predavačko računalo, projektor, platno, dva mikrofona, ozvučenje), wifi za sudionike, tehničku podršku (jedan tehničar) i mogućnost besplatnog parkiranja za sudionike
* organizacija ugostiteljskih usluga za sudionike završnoga događanja
* organizacija prijevoza sudionika završnoga događanja - 23 povratne autobusne karte[[3]](#footnote-2)
* predstavnik ponuditelja na lokaciji - komunikacija s Naručiteljem i ostalima uključenima u organizaciju radionice te koordinacija svih aktivnostima prema zahtjevu Naručitelja.

Ovisno o zahtjevu Naručitelja, za sudionike završnoga događanja potrebno je osigurati ručak po osobi koji uključuje sljedeće:

* + Toplo-hladni buffet (ponude moraju uključivati mesni, riblji, vegetarijanski i veganski meni koji se sastoji od predjela, glavnih jela i deserata)
	+ topli napitak (kava i čaj)
	+ bezalkoholni napitak (prirodni, gazirani i negazirani sok - minimalno 0,5 litre)
	+ prirodna izvorska mineralna gazirana i negazirana voda - minimalno 0,5 litre).
1. **Usluga organizacije interne radionice**

Interna se radionica održava na kraju provedbe projekta sa svrhom objedinjavanja rezultata i stečenih iskustava. Održat će se u Zagrebu s 35 sudionika. Službeni dio održat će se u prostoru Naručitelja, gde nije potrebna usluga logističke i tehničke podrške. Ugostiteljsku uslugu za sudionike potrebno je organizirati u restoranu.

Ovisno o zahtjevu Naručitelja, za sudionike interne radionice potrebno je osigurati radnu večeru u restoranu po osobi uključujući sljedeće:

* + Jedan aperitiv (lozovača, travarica, medica, borovička, biska)
	+ Menu od tri slijeda (ponude moraju uključivati mesni, riblji, vegetarijanski i veganski meni koji se sastoji od predjela, glavnih jela i deserata)
	+ Bezalkoholni napitak (prirodni, gazirani i negazirani sok) - minimalno dva pića po osobi od 0,2 litre
	+ Alkoholni napitak (crno i bijelo vino, pivo) - minimalno dva pića po osobi od 0,2 litre
	+ Prirodna izvorska mineralna gazirana voda - minimalno 0,3 litre
	+ Negazirana voda u bokalima bez ograničenja.
1. Predviđena mjesta polazišta: Zagreb, Bregana, Velika Gorica, Budinščina, Krapinske Toplice, Karlovac, Varaždin, Koprivnica, Križevci, Daruvar, Bjelovar, Rijeka, Virovitica, Slavonski Brod, Zadar, Osijek, Šibenik, Vukovar, Split, Labin, Pula, Čakovec [↑](#footnote-ref-0)
2. Predviđeno mjesto polazišta: Zagreb [↑](#footnote-ref-1)
3. Potencijalne polazišne točke: Bregana, Velika Gorica, Budinščina, Krapinske Toplice, Karlovac, Varaždin, Koprivnica, Križevci, Daruvar, Bjelovar, Rijeka, Virovitica, Slavonski Brod, Zadar, Osijek, Šibenik, Vukovar, Split, Labin, Pula, Čakovec [↑](#footnote-ref-2)